Pasaulio šachmatų kompozicijų kūrybos asmeninis čempionatas

Pasaulio šachmatų kompozicijų kūrybos asmeninis čempionatas - tai kas trejus metus, vykstančios šachmatų uždavinių ir etiudų kūrybos varžybos, kurias organizuoja  WFCC, ar iki 2010 m. rengė Nuolatinė FIDE šachmatų kompozicijos komisija (PCCC). 

Čempionatas vyksta atskirai 8-iose šachmatų kompozicijų sekcijose (žanruose):

A) dviejų ėjimų (matas dviem ėjimais),
B) trijų ėjimų  (matas trimis ėjimais), 
C) daugelio ėjimų (matas daugiau, kaip trimis ėjimais) uždaviniai,
D) šachmatų etiudai,
E) sutarto mato,
F) atvirkščio mato,
G) pasakų (naudojant pasakiškosios kompozicijos užduotis ir pasakiškąsias figūras),
H) retro (retrogradinės analizės) uždaviniai.

Kompozitoriai, pageidaujantys dalyvauti bet kuriame žanre, turi pateikti, mažiausiai šešias, čempionato trimečiame cikle publikuotas savo  šachmatų kompozicijas, atitinkančias žanrui keliamus reikalavimus.

Po to, pateiktąsias kompozicijas vertina trijų (vėliau penkių) šachmatų kompozicijos teisėjų komisija, kuri  atrenka  4 geriausias.  
Kiekvieno žanro varžybų nugalėtojas skelbiamas žanro pasaulio čempionu.

Istorija
1997 m. Puloje vykęs nuolatinės FIDE šachmatų kompozicijos komisijos suvažiavimas (PCCC) nusprendė įsteigti šachmatų kompozitoriams pasaulio čempiono titulą. Šis  titulas kompozitoriams turėjo būti skiriamas pagal šachmatų uždavinių ir etiudų, patalpintų paskutiniame (1989-1991 m.) FIDE Albume, kokybę.  Albumą sudarė aštuoni (8) pagal žanrus sudaryti šachmatų kompozicijų skyriai. Kompozitorius pasirinktame žanre, surinkęs už savo uždavinius ar etiudus daugiausia taškų, turėjo tapti pasaulio čempionu.  

Remdamasis šiuo nutarimu 1998 m. Sankt Peterburge vykęs PCCC suvažiavimas sėkmingiausiai pasirodžiusiam kiekvieno žanro kompozitoriui suteikė pasaulio čempiono titulą.

Dalyviai
Pasaulio šachmatų kompozicijų kūrimo čempionatas yra atviras visų šalių šachmatų kompozitoriams. Jie gali dalyvauti vienoje, ar keliose pasirinktose sekcijose.

Kompozicijų vertinimas

Kiekvienoje sekcijoje teisėjauja penki skirtingų šalių šachmatų kompozicijų teisėjai, atrinkti iš 15-kos geriausių praėjusiame čempionate dalyvavusių kompozitorių. Jei niekaip nepavyksta jų prisikviesti, WCCI atstovas ir varžybų direktorius gali teisėjavimui paskirti  kitus asmenis. Pageidautina nekviesti praėjusio čempionato cikle dirbusių teisėjų. Teisėjas gali vertinti kompozicijas ne vienoje sekcijoje.

Kompozicijų vertinimui naudojama skalė nuo 0 iki 4. Kiekvienas sekcijos teisėjas taškais įvertina visas jos kompozicijas. Šachmatų uždavinys, ar etiudas jei jis yra formaliai teisingas, vertinamas mažiausiai pustaškiu. Įvertinęs kompoziciją 0 taškų, teisėjas turi nurodyti priežastį. Įvertinęs kompozicijas, teisėjas rezultatus, kartu su komentarais ir pastabomis, siunčia varžybų direktoriui.

Šis, pridėjęs ir savo pastabų, supažindina su jais ir kitus teisėjus. Suskaičiuoja kiekvienos kompozicijos gautus taškus. Jei kompoziciją vertino penki teisėjai, direktorius atmeta aukščiausią ir žemiausią įvertinimus ir sudeda likusius tris. Jei kompozicija bent iš vieno teisėjo gavo nulinį įvertinimą, direktorius apie tai  informuoja  kitus teisėjus. Tokiu atveju reikalingas visų sekcijos teisėjų taškų tikslinimas.

Toliau direktorius siunčia, čempionate nedalyvaujantiems ir neteisėjaujantiems, trims Stebėjimo grupės  nariams rezultatų lenteles su pastabomis, kuriose nurodo bet kokius nukrypimus, pavyzdžiui: vieno iš teisėjų vidutinis vertinimo rezultatas yra  žymiai aukštesnis, ar žymiai žemesnis už likusių keturių teisėjų,  didesnius tos pačios kompozicijos vertinimo  svyravimų ( 1,5 taško ) atvejus.

Po to, apskaičiuojama čempionato  dalyvio  4 geriausių  kompozicijų taškų suma. Aukštesnę vietą užima čempionato dalyvis, kurio taškų suma yra aukštesnė. Tuo atveju kai kelių kompozitorių įvertinimo suma vienoda, aukštesnę vietą lemia aukščiausiai įvertintos  kompozicijos taškai. Jei ir jie vienodi,  lyginami antros, pagal gautus taškus, kompozicijos taškai. Jei visos kompozicijos turi vienodus įvertinimus, kompozitoriai dalijasi vieta.

Direktorius rašo ataskaitą, kurioje pateikia: lenteles su visų dalyvių rezultatais, keturias (su komentarais) aukščiausias vietas užėmusias kompozicijas, iš kiekvienos sekcijos  po tris aukščiausiai įvertintas kompozicijas, net jei jos trims prizininkams ir nepriklauso.

Čempionato rezultatai skelbiami  WFCC svetainėje tik po to, kai juos patvirtina WFCC prezidentas.

Pasaulio čempionatų medalininkai

1989-1991

Tolimesni pasaulio šachmatų kompozicijų kūrimo individualūs čempionatai nebebuvo surišti su kompozicijų atranka iš FIDE albumo. Nuo 1998 m. jie kas trejus metus vyko pagal kitą kompozicijų vertinimo tvarką.

1998–2000

2001–2003

2004–2006

2007–2009

2010–2012

2013–2015

2016–2018

2019–2021

Šaltiniai

Išorinės nuorodos 
 Šachmatų kompozicijų kūrimo varžybos
 Pasaulio šachmatų kompozicijos individualus čempionatas (WCCI) 2007-2009

Šachmatų kompozicijų varžybos

K